Men in Black II

***Men in Black II*** (títol orichinal en anglés, en aragonés ***Hombres de negro II***, estrenada en Aragón con iste zaguer títol) ye una cinta de cine estausunidense de cine de comedia d'acción de ciencia-ficción estrenada l'anyo 2002 dirichida por Barry Sonnenfeld seguntes un guión adaptau por Robert Gordon y Barry Fanaro (basau en una historia de Robert Gordon basada a la vegada en *[[The Men in Black (cómic)|The Men in Black]]*, un cómic de Lowell Cunningham), con una banda sonora orichinal de Danny Elfman, una dirección de fotografía de Greg Gardiner, una producción cinematografica de Walter F. Parkes y Laurie MacDonald ta las productoras Columbia Pictures, Amblin Entertainment y MacDonald/Parkes Productions y un elenco d'o cual en fan parte, entre d'atros actors, Tommy Lee Jones, Will Smith, Rip Torn, Lara Flynn Boyle, Johnny Knoxville, Tony Shalhoub, Jack Kehler, David Cross, Colombe Jacobsen, John Alexander, Michael Jackson, Martha Stewart, Peter Graves, Linda Kim, Paige Brooks, Nick Cannon, Biz Markie, Jeremy Howard, Martin Klebba, Peter Spellos y Doug Jones. Ye la segunda cinta d'a serie de cintas *[[Men in Black (serie de cintas)|Men in Black]]*, dimpués de *[[Men in Black (cinta de 1997)|Men in Black]]* (1997, Barry Sonnenfeld) y antes de *[[Men in Black 3]]* (2012, Barry Sonnenfeld).

Fa bels anyos, en 1978, un grupo procedent d'o planeta Zartha, dirichiu por a princesa Lauranna, plegoron enta la Tierrata demanar aduya a los Hombres de Negro ta protecher un obchecto, clamau "Luz de Zartha", ta privar que una aiienichena clamada Serleena se'n apoderase. Cumplindo con o suyo deber de neutralidat, os Hombres de Negro se negoron y encomanoron a l'Achent K ninviar l'obchecto en un codete fuera d'a Tierra. L'Achent K lo fa, y Serleena, enzuruzada, asasina a Lauranna y marcha dezaga d'a "Luz de Zartha". En 2002 Serleena recibe información de Scrad y Charlie, un alienichena de dos cabezas, de que a Luz se troba en a Tierra y i torna, asasinando a Ben, un propietario d'una pizzería que resulta estar un zarthano. L'Achent J d'os Hombres de Negro, que s'ha ganau fama de "neutralizar" (ye decir, borrar todas as suyas acordanzas) a companyeros que considera inestables, ye a lo cudiau d'a investigación, y siente atracción por a sola testigo d'os feitos, una treballadora d'a pizzería clamada Laura, a qui decide no "neutralizar". Cuan l'Achent J descubre que en realidat l'Achent K no heba mai ninviau a Luz fuera d'a Tierra, decide interrogar-lo, pero lo problema ye que l'Achent K decidió marchar d'o treballo, estando "neutralizau", y agora ye lo chefe d'una oficina d'o servicio postal en Truro (Massachusetts), y l'Achent J marcha ta fer-lo tornar. Pero cuan son en as oficinas centrals d'os Hombres de Negro en Nueva York ta "desneutralizar" a K, ixas oficinas son atacadas por Seeleena, y han de fuyir, buscando un desneutralizador ilegal. Cuan consigue "desneutralizar-lo", marchan en busca d'a Luz, con l'aduya de Laura,

A cinta s'ambienta en 1978 y 2002 en Truro (Massachusetts) y Nueva York (Nueva York) y las suyas escenas se filmoron en Nueva York (Nueva York) y Los Angeles y Pasadena (California), amás d'en os Sony Pictures Studios en Culver City (California).

Ye una cinta que ha recibiu bels premios y nominacions encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2002.
* Cintas de 2002.

## Referencias

## Vinclos externos

*  ''Men in Black II'' en Internet Movie Database.